Noraini Jane

Yang Berbahagia Dato’ Seri Noraini Jane binti Tan Sri Kamarul Ariffin (lahir 25 Julai 1959) adalah isteri kepada Almarhum Yang Teramat Mulia Raja Ashman Shah yang juga merupakan anakanda kepada Sultan Perak ke-34, Almarhum Sultan Azlan Muhibbuddin Shah Al-Maghfur-Lah. Almarhum Raja Ashman Shah telah dilantik sebagai Yang Teramat Mulia Raja Kecil Sulong Perak pada 16 Mac 2010 sehingga kemangkatannya pada 30 Mac 2012.

Biografi
Beliau adalah anak perempuan kepada Tan Sri Kamarul Ariffin Mohamed Yassin. Beliau memiliki raut wajah pan-asian kerana ibunya merupakan warganegara Australia yang berketurunan Inggeris.

Pendidikan
Beliau telah mendapat pendidikan di Sekolah Kebangsaan Bukit Damansara dan Garden International School, Bukit Kiara, Kuala Lumpur.

Kehidupan peribadi
Dato' Seri Noraini Jane telah melangsungkan perkahwinan dengan Raja Ashman Shah pada 26 September 1991. Suaminya mangkat pada 30 Mac 2012 di rumah mereka di Jalan Setia Kasih 5, Bukit Damansara, Kuala Lumpur akibat serangan asma.Raja Ashman anakanda Sultan Perak mangkat akibat asma

Kerjaya
Dato’ Seri Noraini Jane pernah berlakon dalam filem Jasmin 1984 dan 1986 serta mendapat pencalonan Anugerah Pelakon Wanita Terbaik 1986. Filem ini juga merupakan arahan bapanya Tan Sri Kamarul Arrifin selaku pengarah dan lakon layar.

Dato' Seri Noraini juga merupakan pemilik tadika Jasmin Kindergarten di Kuala Lumpur. Beliau juga merupakan penulis buku "Corak : Patterns and Proverbs of Nature".

Keluarga
Beliau memiliki tiga orang anakanda bersama suami, Raja Ashman Shah:

 Yang Teramat Mulia Raja Ahmad Nazim Azlan Shah (kini bergelar Raja Kecil Sulong Perak)
 Yang Mulia Raja Eminah Alliyah
 Yang Mulia Raja Bainunisa Safia

 Panggilan dan gelaran 

  25 Julai 1959 - 1981: Cik Noraini Jane binti Kamarul Ariffin
  1981 - 26 September 1991: Cik Noraini Jane binti Tan Sri Kamarul Ariffin
  26 September 1991 - 30 Mac 2012: Yang Berbahagia Datin Seri Noraini Jane binti Tan Sri Kamarul Ariffin
 30 Mac 2012 - kini: Yang Berbahagia Dato' Seri Hajah Noraini Jane binti Tan Sri Kamarul Ariffin

Nama penuh berserta gelaran rasmi beliau ialah:

Darjah kebesaran
 :
 50px Darjah Kerabat Azlanii Yang Amat Dihormati Pangkat Kedua (D.K.A. II) (2009)
 50px Darjah Seri Paduka Cura Si Manja Kini (S.P.C.M) – Dato' Seri (1992)

Rujukan

Kategori:Pelakon filem Malaysia
Kategori:Orang Malaysia berketurunan Melayu
Kategori:Muslim Malaysia
Kategori:Orang hidup
Kategori:Kelahiran 1959
Kategori:Pelakon wanita Malaysia
Kategori:Pelakon wanita Malaysia abad ke-20
Kategori:Orang Malaysia berketurunan Australia
Kategori:Orang Malaysia berketurunan Inggeris